പൃഥ്വിയാണ് ആ സിനിമയിലേക്ക് വിളിക്കുന്നത്, ചെയ്യണമെന്നുണ്ട് പക്ഷെ പേടിയാണെന്ന് ഞാന് പറഞ്ഞു റോഷന് മാത്യു Entertainment പുതിയ ചിത്രം കുരുതിയിലെ ഇബ്രാഹിം എന്ന കഥാപാത്രത്തെ അവതരിപ്പിക്കാന് തീരുമാനിച്ചതിനെ കുറിച്ച് സംസാരിക്കുകയാണ് റോഷന് മാത്യു. ചിത്രത്തിന്റെ കഥ കേട്ടപ്പോള് തന്നെ തനിക്ക് ചെയ്യാന് തോന്നിയെന്നും എന്നാല് കഥാപാത്രത്തെ അഭിനയിച്ച് പ്രതിഫലിപ്പിക്കാന് പറ്റുമോയെന്ന പേടിയുണ്ടായിരുന്നെന്നും റോഷന് മാത്യു പറഞ്ഞു. ചിത്രത്തിലെ മറ്റു അഭിനേതാക്കള്ക്കൊപ്പം എത്താന് സാധിക്കുമോയെന്ന ആശങ്കയുണ്ടായിരുന്നെന്നും എന്റര്ടെയ്ന്മെന്റ് ടൈംസിന് നല്കിയ അഭിമുഖത്തില് റോഷന് മാത്യു പറഞ്ഞു. കഥ കേട്ടതും ഞാന് ശരിക്കും അത്ഭുതപ്പെട്ടുപോയി. ആ കഥയെ കുറിച്ച് രണ്ടാമതൊന്ന് ആലോചിക്കേണ്ട കാര്യമില്ലായിരുന്നു. പക്ഷെ എനിക്ക് ആ കഥാപാത്രത്തെ ചെയ്യാനാകുമോ മറ്റു കാസ്റ്റിനൊപ്പം പിടിച്ചുനില്ക്കാനാകുമോ എന്നെല്ലാമുള്ള ആശങ്കയായിരുന്നു. ഒരു നടനെന്ന നിലയില് എനിക്ക് കുരുതിയുടെ കാസ്റ്റ് കാണുമ്ബോള് ഒരു ചെറിയ പേടിയൊക്കെ തോന്നും. കൂട്ടത്തിലെ മോശപ്പെട്ടയാള് ഞാനാകരുത് എന്നുണ്ടായിരുന്നു. ഇതൊഴിച്ച് ബാക്കിയെല്ലാം എനിക്ക് ഓക്കെയായിരുന്നു. അതുകൊണ്ട് ഒന്ന് ആലോചിച്ച ശേഷം വിളിക്കാമെന്ന് പറഞ്ഞു. ഒരു ദിവസം കഴിഞ്ഞ് ഞാന് പൃഥ്വിരാജിനെ വിളിച്ചു. എനിക്ക് പേടിയുണ്ട്, പക്ഷെ എന്നാലും എനിക്ക് ഈ സിനിമ ചെയ്യണം എന്നു പറഞ്ഞു, റോഷന് മാത്യു പറഞ്ഞു. അനിഷ് പിള്ള കഥയെഴുതി മനു വാര്യര് സംവിധാനം ചെയ്യുന്ന ചിത്രമാണ് കുരുതി. പൃഥ്വിരാജ്, മുരളി ഗോപി, റോഷന് മാത്യു, ശ്രിന്ദ, ഷൈന് ടോം ചാക്കോ, മാമുക്കോയ, മണികണ്ഠന് ആചാരി എന്നിവരാണ് ചിത്രത്തില് പ്രധാന വേഷങ്ങളിലെത്തുന്നത്. പൃഥ്വിരാജ് പ്രൊഡക്ഷന്റെ ബാനറില് സുപ്രിയ മേനോനാണ് കുരുതി നിര്മ്മിക്കുന്നത്. ആഗസ്റ്റ് 11ന് ആമസോണ് പ്രൈമില് ചിത്രം റിലീസ് ചെയ്യും. English Summary : actor roshan about new movie kuruthi